**Мінажат етудің күші**

***«Қиналып қатты шаршап-шалдыққандар,***

***Еңселерін тым ауыр жүк басқандар,***

***Менің қасыма келіңдер, бәрің,***

***Жандарыңды Мен рақатқа бөлеймін!***

***29Қамытымды бірге киісіп, үйреніңдер Өзімнен,***

***Өйткені жуас, кішіпейілмін шын жүректен,***

***Тыныштық табады сонда көңілдерің.***

***30Себебі ыңғайлы — қамытым Менің,***

***Әрі жеңіл — жүктейтін міндеттерім».***

***(Матай 11:28-30)***

Жаһандық дағдарыс кезінде, тіпті дағдарыс бізге тікелей әсерін тигізбесе де, біз алаңдаушылық пен қорқынышты сезінуіміз мүмкін.

Жер сілкінісінен мыңдаған адамдар қаза тауып жатады, әртүрлі жерлерде атыстар болып жатады, қорқынышты вирус өте жылдам таралып жатады. Мінеки әлемде болып жатқан осындай неше түрлі оқиғалар бізге әсер етеді. Бірақ мына бір нәрсені есте сақтауымыз керек: Иса біздің азаптарымызды біледі, түсінеді. Ол осы азаптарды жеңу үшін өлді.

Біз қайғыға ұшырағандар үшін мінажат еткенде, біз Исаның жүрегін түсіне бастаймыз. Иса былай дейді: «Қиналып қатты шаршап-шалдыққандар, Еңселерін тым ауыр жүк басқандар, Менің қасыма келіңдер, бәрің, Жандарыңды Мен рақатқа бөлеймін! 29Қамытымды бірге киісіп, үйреніңдер Өзімнен, Өйткені жуас, кішіпейілмін шын жүректен, Тыныштық табады сонда көңілдерің.» (Матай 11:28-29).

Біз азап шеккендер үшін мінажат ету арқылы Исаның сүйіспеншілігін жариялағанда, ешқандай уайым, ешқандай қорқыныш қалмайды. «Иеміз Иса Мәсіхтің Әкесі — Құдай мадақталсын! Ол бізге зор мейірім көрсетіп, рухани қайта туғызып жаңа өмір сыйлады және Иса Мәсіхті өлімнен қайта тірілтуімен бізді тірі үмітке кенелтті.» (Петірдің 1-хаты 1:3) Ол Өзінің өлімі арқылы, барлық жаратылыстың бір күні қайта туылып, жаңаруына жол ашты. Ол бір күні қалпына келтіру жұмысын жасайды және біз мінажат арқылы осыған үміт арта аламыз. Дағдарысқа ұшырағандар үшін мінажат еткенде, сіздің осы әрекетіңіз күшті ынтымақтастықты білдіреді. Сіз Исаның жанашырлығына ортақтасып жатырсыз деген сөз.

Қайғы кезіндегі уайым мен қорқынышпен мінажат арқылы күресейік.